Diari Oficial de la Generalitat Valenciana


Sumari del DOGV 9639, del 14-07-2023 (2023/7985)

DECRET 110/2023, de 12 de juliol, del Consell, pel qual es crea el Col·legi d'Educació Infantil i Primària Número 2 en la localitat de Castalla
-----------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7985


Data del document
:   12-07-2023

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * centre d'ensenyament

DECRET 110/2023, de 12 de juliol, del Consell, pel qual es crea el Col·legi d'Educació Infantil i Primària Número 2 en la localitat de Castalla [2023/7985]  
Una vegada efectuats els corresponents estudis relatius a planificació educativa es manifesta la necessitat de contemplar la creació d'un col·legi d'Educació Infantil i Primària, per desglossament del Col·legi d'Educació Infantil i Primària Rico Sapena, en la localitat de Castalla. S'aprecien tant raons d'interés general com la necessitat d'oferir un nou punt de servei educatiu en la localitat que permeta regularitzar l'escolarització de l'alumnat, oferint una educació de la màxima qualitat i cobertura i garantint una escolarització de l'alumnat en les millors condicions possibles. Així, és necessari regularitzar l'escolarització de l'alumnat de Castalla, atenent la creixent demanda de places escolars, i tenint en consideració l'optimització de tots els recursos per a la impartició de cadascun dels diferents nivells educatius.  
  
A la vista d'aquestes consideracions, la Conselleria d'Educació, Cultura i Esport ha proposat la creació d'un nou centre d'Educació Infantil i Primària, per desglossament del Col·legi d'Educació Infantil i Primària Rico Sapena, tots dos de la localitat de Castalla.  
El nou centre educatiu estarà situat al carrer Revolcador núm. 1, de Castalla, les instal·lacions han sigut projectades i realitzades d'acord amb la normativa tècnica i, per tant, compleixen prou els requisits mínims exigits per la normativa vigent per als centres que imparteixen ensenyaments d'Educació Infantil de segon cicle i d'Educació Primària.  
  
La posada en funcionament i el manteniment durant el curs escolar 2023-2024 de la unitat de primer cicle d'Educació Infantil amb la qual es crea aquest col·legi d'Educació Infantil i Primària serà finançada pel Pla de Recuperació, Transformació i Resiliència, Component 21, Modernització i Digitalització del sistema educatiu, inclosa l'educació primerenca de 0-3 anys, del Ministeri d'Educació i Formació Professional, d'impuls d'escolarització en el primer cicle d'educació infantil amb noves places de titularitat pública, amb càrrec al Mecanisme de Recuperació i Resiliència (MRR), finançat per la Unió Europea - Next Generation EU.  
De conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i l'article 3 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, a proposta de la consellera d'Educació, Cultura i Esport i en virtut de les competències que atribueix l'article 18 de la Llei 5/1983, de 30 de desembre, del Consell, prèvia deliberació del Consell, en la reunió del dia 12 de juliol de 2023,  
  
  
  
DECRETE  
  
Article 1. Creació del centre  
Es crea, per desglossament del Col·legi d'Educació Infantil i Primària Rico Sapena, codi de centre 46120184, de la localitat de Castalla, el següent centre docent:  
Província: Alacant  
Localitat: Castalla  
Denominació: Col·legi d'Educació Infantil i Primària Número 2  
Codi: 00343809  
Titular: Generalitat  
Domicili: carrer Revolcador núm. 1  
Composició: 4 Unitats d'Educació Infantil (1 de primer cicle i 3 de segon cicle), i 6 unitats d'Educació Primària.  
Capacitat: 18 llocs escolars d'Educació Infantil de Primer Cicle, 75 de Segon Cicle i 150 d'Educació Primària.  
  
Article 2. Inici d'activitats  
1. El centre nou iniciarà les seues activitats acadèmiques en el curs escolar 2023-2024.  
2. En aquest curs escolar el centre oferirà 1 unitat d'Educació Infantil de primer cicle, 3 unitats d'Educació Infantil de segon cicle i 6 unitats d'Educació Primària.  
3. En el curs 2023-2024 els llocs de treball del centre seran els següents:  
- 5 mestres d'Educació Infantil.  
- 6 mestres d'Educació Primària.  
- 1 mestre o mestra d'Educació Primària, Idioma Estranger: Anglés.  
  
- 1 mestre o mestra d'Educació Primària, Educació Física.  
- 1 mestre o mestra d'Educació Primària, Música.  
- 1 mestre o mestra especialitat: Pedagogia Terapèutica.  
- 1 professor o professora especialitat: Orientació Educativa  
- 1 educador o educadora d'Educació Infantil.  
4. El centre impartirà el Programa d'ensenyament en valencià i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
5. A l'efecte d'escolarització, aquest centre s'adscriu a l'IES Enric Valor, de Castalla, codi de centre 26617639.  
  
Article 3. Composició del centre desglossat  
1. En el curs escolar 2023-2024, el Col·legi d'Educació Infantil i Primària Rico Sapena, codi de centre 38933255, oferirà 8 unitats d'Educació Infantil (Segon Cicle), amb capacitat per a 200 places escolars i 15 unitats d'Educació Primària, amb capacitat per a 375 places escolars.  
  
2. En aquest curs, els llocs de treball del centre seran els següents:  
  
- 10 mestres d'Educació Infantil.  
- 14 mestres d'Educació Primària.  
- 3 mestres d'Educació Primària, Idioma Estranger: Anglés.  
  
- 2 mestres d'Educació Primària, Educació Física.  
- 1 mestre o mestra d'Educació Primària, Música.  
- 1 mestre o mestra especialitat: Pedagogia Terapèutica.  
- 1 mestre o mestra especialitat: Audició i Llenguatge.  
- 1 professor o professora especialitat: Orientació Educativa  
  
  
DISPOSICIONS ADDICIONALS  
  
Primera. Inscripció registral  
El que s'estableix en el present decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva en el Col·legi d'Educació Infantil i Primària Rico Sapena, codi de centre 28436406 que, a conseqüència del desglossament, s'adscriga al centre que es crea mitjançant aquest decret, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
Tercera. Equip directiu  
La Direcció Territorial d'Educació, Cultura i Esport d'Alacant nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i en l'article 19 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Quarta. Ràtio  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
Cinquena. Manteniment i vigilància de les instal·lacions  
L'Ajuntament de Castalla assumirà la conservació, el manteniment i la vigilància de l'edifici escolar del centre docent que es crea mitjançant aquest decret, de conformitat amb el que s'estableix en la disposició addicional quinzena de la Llei orgànica 2/2006, de 3 de maig, d'educació.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte totes les mesures que siguen necessàries per al compliment i desenvolupament del que s'estableix en aquest decret, així com per a modificar, si és el cas, la configuració i denominació del centre.  
  
Segona. Publicació i efectes  
Aquest decret entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
València,12 de juliol de 2023  
  
El president de la Generalitat  
XIMO PUIG I FERRER  
  
La consellera d'Educació, Cultura i Esport  
RAQUEL TAMARIT I IRANZO